กระทรวงดีอีเอส เตรียมจับมือสถาบันคิดดิจิทัลฝรั่งเศส พัฒนาดิจิทัลขับเคลื่อนการพัฒนา 5G ในประเทศไทย
นายชัยวุฒิ ธนาคมานุสรณ์  รัฐมนตรีว่าการกระทรวงดิจิทัลเพื่อเศรษฐกิจเเละสังคม (ดีอีเอส) พร้อมกับนายศรัณย์ เจริญสุวรรณ เอกอัครราชทูต ณ กรุงปารีส ประเทศฝรั่งเศส เป็นผู้เเทนรัฐบาลไทยเยี่ยมชมสถาบันคิดดิจิทัลแห่งแรกของฝรั่งเศส และ Huiwei openlap   รัฐมนตรีว่าการกระทรวงดิจิทัลเพื่อเศรษฐกิจเเละสังคม กล่าวว่า  สถาบันคิดดิจิทัลฝรั่งเศสถือเป็นศูนย์กลางดิจิทัล ให้ความสำคัญกับการพัฒนาเพื่อเพิ่มขีดความสามารถด้านดิจิทัลให้กับประชาชนและภาคธุรกิจเพื่อนำไปต่อยอดทางการค้าและเศรษฐกิจโดยเน้นการพัฒนาทางด้านดิจิทัลควบคู่ไปกับการพัฒนาสิ่งแวดล้อมและสถาบันดังกล่าวให้ความสนใจที่จะชวนประเทศไทย เป็นพันธมิตรเพื่อพัฒนา โปรเจคด้านดิจิทัล                      สำหรับสถาบันเเห่งนี้ก่อตั้งขึ้นมา 12 ปีเเล้วเป็นสถาบันคิดดิจิทัลแห่งแรกของฝรั่งเศส  ที่ประชาชน และชุมชนสามารถมีส่วนรวม และรับรู้ข้อมูลข่าวสารที่เกี่ยวข้องกับดิจิทัลเพื่อการพัฒนาที่ยั่งยืนได้ นอกจากนี้ยังมี HUB Lab เฮาส์ ให้รวมตัวกันในด้านดิจิทัลนวัตกรรมตลอดจนนโยบายเชิงลึกด้านเศรษฐกิจดิจิทัลด้วยองค์ความรู้ของนักวิเคราะห์วิทยากรและผู้เชี่ยวชาญด้วย      พร้อมกันนี้ยังมีศูนย์ Huwei  openlap ไว้สำหรับให้เยาวชน หรือนักศึกษา คิดค้นเเละพัฒนาวิจัยเทคโนโลยีเพื่อพัฒนาต่อยอดนวัตกรรมเทคโลยี 5G   ซึ่งศูนย์ดังกล่าวมีที่ประเทศไทยด้วยและในอนาคตกำลังจะกลายเป็นศูนย์ที่เราสามารถสร้างงานวิจัยทางดิจิทัลเพื่อนำไปพัฒนาโปรเจคต่อยอดทางเศรษฐกิจดิจิทัลต่อไป